ถ้าผู้ป่วยไม่พบแพทย์คนเดิม ต้องเตรียมข้อมูลอะไรให้พร้อม
คุยกับหมอสมศักดิ์ เทียมเก่า ตอน ถ้าไม่พบหมอคนเดิมทำอย่างไร คุยกับหมอสมศักดิ์ เทียมเก่า ตอน ถ้าไม่พบหมอคนเดิมทำอย่างไร การตรวจรักษาโรคเรื้อรัง การพบแพทย์ท่านเดิมอย่างต่อเนื่องทำให้การรักษานั้นได้ผลดี เพราะมีความต่อเนื่อง การรู้โรค รู้จักผู้ป่วย การรู้จักปัญหาต่างๆ ของผู้ป่วยในทุกแง่มุม ความไว้วางใจ ความสนิทสนมก็เป็นส่วนสำคัญในการรักษาผู้ป่วยโรคเรื้อรัง อย่างไรก็ตามระบบการรักษาในแต่ละโรงพยาบาลอาจแตกต่างกัน ทำให้ผู้ป่วยมีทั้งแบบที่รักษากับแพทย์ท่านเดิมตลอดถ้ามาตรงนัด หรือเปลี่ยนแพทย์ผู้ตรวจไปเรื่อยๆ หรือเปลี่ยนแพทย์ที่อยู่ในทีมเดียวกัน ตรงนี้เองเป็นสิ่งที่ผู้ป่วยกังวล ไม่ทราบว่าแพทย์ท่านใหม่จะรู้รายละเอียดการเจ็บป่วยของตนหรือไม่ ผมขออธิบายดังนี้ครับ 1. ระบบการตรวจรักษาของแต่ละโรงพยาบาลมีระบบที่หลากหลาย เช่น แพทย์แต่ละท่านจะออกตรวจผู้ป่วยนอกในวันเดิมตลอด และจะตรวจผู้ป่วยเก่าร่วมกับผู้ป่วยรายใหม่ กรณีแบบนี้ผู้ป่วยถ้ามาตรงตามนัดก็จะได้ตรวจกับแพทย์ท่านเดิม ข้อดีคือผู้ป่วยเก่าก็ตรวจกับแพทย์เดิม แต่ผู้ป่วยรายใหม่ก็เข้าถึงได้น้อย เพราะคนไข้เก่าก็มากขึ้น อีกแบบหนึ่ง คือ แพทย์ที่ออกตรวจจะหมุนเวียนเปลี่ยนไปเรื่อยๆ ตามภาระกิจที่ได้รับมอบหมายในแต่ละเดือน อีกแบบหนึ่ง คือ ออกตรวจเป็นทีม มักพบในโรงเรียนแพทย์ โรงพยาบาลศูนย์ โรงพยาบาลขนาดใหญ่ที่แพทย์แบ่งการทำงานเป็นทีมหรือสาย กรณีนี้การออกตรวจจะเป็นทีม 2. ถ้าผู้ป่วยไม่พบแพทย์ท่านเดิม เราก็ต้องเตรียมข้อมูลการเจ็บป่วยของเราให้พร้อม เช่น โรคที่เป็น ยาที่ทานประจำ ผลการตรวจเลือดล่าสุด เป็นต้น ถึงแม้ว่าสิ่งเหล่านี้ แพทย์จะมีข้อมูลจากเวชระเบียนผู้ป่วย หรืออยู่ในฐานข้อมูลคอมพิวเตอร์ ถ้าเราเตรียมไว้ให้พร้อมทุกอย่าง ก็จะทำให้เราสะดวกขึ้น เนื่องจากบางครั้งเวชระเบียนก็อาจหาไม่พบ ประวัติในคอมพิวเตอร์ก็อาจไม่สมบูรณ์เป็นต้น 3. ท่านไม่ต้องกังวลใจว่าเปลี่ยนหมอแล้วจะเปลี่ยนการรักษา แพทย์จะศึกษาจากข้อมูลเดิมก่อนเสมอ และถ้าผลการรักษานั้นดี อาการผู้ป่วยก็ดีขึ้น ดังนั้นแพทย์ก็จะไม่ปรับเปลี่ยนการรักษาแน่นอน แต่ถ้าอาการไม่ดี ยังควบคุมอาการไม่ได้ตามเป้าหมาย แพทย์ก็ต้องปรับการรักษาเพื่อให้บรรลุเป้าหมายการรักษา การเปลี่ยนแพทย์ไม่ได้เป็นข้อเสียต่อท่านครับ โปรดสบายใจได้ โรงพยาบาลมีระบบเพื่อให้การรักษานั้นได้ผลดีเสมอ เชื่อผมครับ
ถ้าผู้ป่วยไม่พบแพทย์คนเดิม ต้องเตรียมข้อมูลการเจ็บป่วยของตนเองให้พร้อม เช่น โรคที่เป็น ยาที่ทานประจำ ผลการตรวจเลือดล่าสุด เป็นต้น ถึงแม้ว่าสิ่งเหล่านี้ แพทย์จะมีข้อมูลจากเวชระเบียนผู้ป่วย หรืออยู่ในฐานข้อมูลคอมพิวเตอร์ ถ้าเตรียมไว้ให้พร้อมทุกอย่าง ก็จะทำให้สะดวกขึ้น เนื่องจากบางครั้งเวชระเบียนก็อาจหาไม่พบ ประวัติในคอมพิวเตอร์ก็อาจไม่สมบูรณ์เป็นต้น
อายุรศาสตร์ (อายุรศาสตร์) - Internal Medicine